PRODA

Morgentrening for scenekunstnere - Amy Pender
2026-03-25 09:00 - 10:30 (Europe/Oslo) | PRODA Oslo, Marstrandgata 8, Oslo, Norge
Klein Technique™ med Amy Pender
Klein Technique™ er en saktegående fysisk bevegelsesteknikk som kan være et grunnlag og støtte for alle bevegelsesstiler, improvisasjon, dans, idrett i tillegg til dagligdagse bevegelser.
Klein Technique™ jobber på det dypeste nivået i kroppen: skjelettet og den aller dypeste støttemuskulaturen.
Klassene passer for alle kropper og nivåer av bevegelseserfaring, og alle vil bli nøye fulgt opp slik at de kan jobbe på sitt eget nivå og i eget tempo.
Klein Technique™ har blitt undervist i nesten 50 år, men Amy Pender er siden 2023 sertifisert som første pedagog med base i Norge.
Da Susan Klein begynte å utvikle teknikken for snart 50 år siden, var et av hovedmålene å minimere skader og maksimere bevegelsespotensiale slik at dansere, idrettsutøvere og de som bruker kroppen aktivt skulle kunne fortsette sitt virke i flere år.
For mer informasjon om teknikken se www.kleintechniquenorway.no og www.kleintechnique.com.

Morgentrening for scenekunstnere er et samarbeidsprosjekt mellom PRODA profesjonell dansetrening og Norsk Skuespillersenter.
Vi i PRODA anerkjenner at mange dansekunstnere jobber sjangeroverskridende, i et stort og mangfoldig scenekunstfelt. PRODAs tilbud skal treffe profesjonelle dansekunstnere, men vi ønsker i kommende periode å teste ut ulike konsepter og programmer, som har som mål å samle krefter i hele danse- og scenekunstfeltet. Vi skal bidra til kompetanseheving, faglig utvikling og nettverksbygging på tverrs av profesjoner og sjangere, og i hele landet.
Morgentrening tilbys følgende datoer denne våren (onsdager): Runde 1; 28. januar, 4. februar, 11. februar og 25. februar. Runde 2; 18.mars, 25.mars, 8.april og 15.april. Du kan delta på så mange eller få av treningene du vil.
Åpent for profesjonelle deltakere, dvs. med godkjent treårig utdanning på høyskolenivå, eller tilsvarende profesjonell erfaring, med følgende bakgrunn: Scenekunstnere – skuespillere, dansere, musikalartister.

Ballett - Kristian Alm
2026-03-25 10:30 - 12:00
Beskrivelse av klasse:
Kristian sine klasser fokuserer på dynamikk, flyt og forflytting i rommet. Barren er logisk og relativ enkel, og i senter er det fokus på å danse stort og dynamisk. Klassene har som mål at danserne skal få beveget mest mulig på seg, og få repetert øvelser flere ganger.
